CELEX: 32022D0118
Language: sk
Date: 2022-01-27 00:00:00
Title: Rozhodnutie Rady (SZBP) 2022/118 z 27. januára 2022, ktorým sa mení rozhodnutie 2011/72/SZBP o reštriktívnych opatreniach voči určitým osobám a subjektom vzhľadom na situáciu v Tunisku

28.1.2022   
               
               
                  SK
               
               
                  Úradný vestník Európskej únie
               
               
                  L 19/67
               
            
         ROZHODNUTIE RADY (SZBP) 2022/118
         z 27. januára 2022,
         ktorým sa mení rozhodnutie 2011/72/SZBP o reštriktívnych opatreniach voči určitým osobám a subjektom vzhľadom na situáciu v Tunisku
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 31. januára 2011 prijala rozhodnutie 2011/72/SZBP (1) o reštriktívnych opatreniach voči určitým osobám a subjektom vzhľadom na situáciu v Tunisku.
                  
               
                     (2)
                  
                  
                     Na základe preskúmania rozhodnutia 2011/72/SZBP by sa platnosť reštriktívnych opatrení mala predĺžiť do 31. januára 2023 v prípade štyridsaťdva osôb a do 31. júla 2022 v prípade jednej osoby. Okrem toho by sa v prílohe k uvedenému rozhodnutiu mali zmeniť odôvodnenia v prípade troch osôb a informácie týkajúce sa uplatňovania práva na obhajobu a práva na účinnú súdnu ochranu podľa tuniského práva v prípade siedmich osôb.
                  
               
                     (3)
                  
                  
                     Rozhodnutie 2011/72/SZBP by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Rozhodnutie 2011/72/SZBP sa mení takto:
            
                        1.
                     
                     
                        Článok 5 sa nahrádza takto:
                        
                           „Článok 5
                           
                              1.   Toto rozhodnutie sa uplatňuje do 31. januára 2023.
                           
                           
                              2.   Odchylne od odseku 1 sa opatrenia uvedené v článku 1 uplatňujú v súvislosti so záznamom číslo 45 v prílohe do 31. júla 2022.
                           
                           
                              3.   Toto rozhodnutie sa pravidelne preskúmava. Ak Rada usúdi, že sa jeho ciele nedosiahli, možno ho podľa potreby obnoviť alebo zmeniť.“
                           
                        
                     
                  
                        2.
                     
                     
                        Príloha sa mení v súlade s prílohou k tomuto rozhodnutiu.
                     
                  
         
            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 27. januára 2022
            
               
                  Za Radu
               
               
                  predseda
               
               J.-Y. LE DRIAN
            
         
         
            (1)  Rozhodnutie Rady 2011/72/SZBP z 31. januára 2011 o reštriktívnych opatreniach voči určitým osobám a subjektom vzhľadom na situáciu v Tunisku (Ú. v. EÚ L 28, 2.2.2011, s. 62).
      
      
         
            PRÍLOHA
            Príloha k rozhodnutiu 2011/72/SZBP sa mení takto:
            
                        i)
                     
                     
                        v oddiele „A. Zoznam osôb a subjektov podľa článku 1“ sa nasledujúce záznamy nahrádzajú takto:
                        
                                     
                                 
                                 
                                    Meno
                                 
                                 
                                    Identifikačné údaje
                                 
                                 
                                    Dôvody
                                 
                              
                                    „7.
                                 
                                 
                                    Halima Bent Zine El Abidine Ben Haj Hamda BEN ALI
                                 
                                 
                                    Štátna príslušnosť: Tunisko
                                    Miesto narodenia: Tunis, Tunisko
                                    Dátum narodenia: 17. júla 1992
                                    Posledné známe bydlisko: prezidentský palác, Tunis, Tunisko
                                    Číslo preukazu totožnosti: 09006300
                                    Vydávajúca krajina: Tunisko
                                    Pohlavie: žena
                                    Ďalšie informácie: dcéra Leïly TRABELSIOVEJ
                                 
                                 
                                    Tuniské orgány vedú proti tejto osobe, ktorá je spojená s Leïlou Trabelsiovou (záznam č. 2), súdne konania alebo proces vymáhania majetku v nadväznosti na konečné rozhodnutie súdu z dôvodu spoluúčasti na sprenevere verejných finančných prostriedkov zo strany verejného činiteľa, z dôvodu spoluúčasti na zneužití právomoci zo strany verejného činiteľa s cieľom poskytnúť neoprávnenú výhodu tretej osobe a spôsobiť ujmu verejnej správe, ako aj z dôvodu spoluúčasti na neoprávnenom ovplyvňovaní verejného činiteľa s cieľom priamo či nepriamo získať výhodu pre ďalšiu osobu.
                                 
                              
                                    29.
                                 
                                 
                                    Ghazoua Bent Zine El Abidine Ben Haj Hamda BEN ALI
                                 
                                 
                                    Štátna príslušnosť: Tunisko
                                    Miesto narodenia: Le Bardo
                                    Dátum narodenia: 8. marca 1963
                                    Posledná známa adresa: 49 avenue Habib Bourguiba, Carthage, Tunisko
                                    Číslo preukazu totožnosti: 00589758
                                    Vydávajúca krajina: Tunisko
                                    Pohlavie: žena
                                    Ďalšie informácie: lekárka, dcéra Naïmy EL KEFIOVEJ, manželka Slima ZARROUKA
                                 
                                 
                                    Tuniské orgány vedú proti tejto osobe, ktorá je spojená so Slimom Zarroukom (záznam č. 30), súdne konania alebo proces vymáhania majetku v nadväznosti na konečné rozhodnutie súdu z dôvodu spoluúčasti na sprenevere verejných finančných prostriedkov zo strany verejného činiteľa, z dôvodu spoluúčasti na zneužití právomoci zo strany verejného činiteľa s cieľom poskytnúť neoprávnenú výhodu tretej osobe a spôsobiť ujmu verejnej správe, ako aj z dôvodu spoluúčasti na neoprávnenom ovplyvňovaní verejného činiteľa s cieľom priamo či nepriamo získať výhodu pre ďalšiu osobu.
                                 
                              
                                    42.
                                 
                                 
                                    Ghazoua Bent Hamed Ben Taher BOUAOUINA
                                 
                                 
                                    Štátna príslušnosť: Tunisko
                                    Miesto narodenia: Monastir
                                    Dátum narodenia: 30. augusta 1982
                                    Posledné známe bydlisko: rue Ibn Maja, Khezama est, Sousse, Tunisko
                                    Číslo preukazu totožnosti: 08434380
                                    Vydávajúca krajina: Tunisko
                                    Pohlavie: žena
                                    Ďalšie informácie: dcéra Hayety BEN ALIOVEJ, manželka Badreddineho BENNOURA
                                 
                                 
                                    Tuniské orgány vedú proti tejto osobe, ktorá je spojená s Hayetou Ben Aliovou (záznam č. 33), súdne konania alebo proces vymáhania majetku v nadväznosti na konečné rozhodnutie súdu z dôvodu spoluúčasti na sprenevere verejných finančných prostriedkov zo strany verejného činiteľa, z dôvodu spoluúčasti na zneužití právomoci zo strany verejného činiteľa s cieľom poskytnúť neoprávnenú výhodu tretej osobe a spôsobiť ujmu verejnej správe, ako aj z dôvodu spoluúčasti na neoprávnenom ovplyvňovaní verejného činiteľa s cieľom priamo či nepriamo získať výhodu pre ďalšiu osobu.“
                                 
                              
                  
                        ii)
                     
                     
                        v oddiele B. „Právo na obhajobu a právo na účinnú súdnu ochranu podľa tuniského práva“ v pododdiele s názvom „Uplatňovanie práva na obhajobu a práva na účinnú súdnu ochranu“ sa v nasledujúcich záznamoch dopĺňajú tieto záverečné vety:
                        
                                    „25.
                                 
                                 
                                    Vyšetrujúci sudca vypočul pána Chibouba 15. februára 2021 a 10. marca 2021 vo veci 19592/1. Vyšetrujúci sudca 31. marca 2021 rozhodol o samostatnom prejednaní jeho veci a jej vylúčení zo spoločnej veci 19592/1. Konanie vo veci 1137/2 stále prebieha.
                                 
                              
                                    26.
                                 
                                 
                                    Vyšetrujúci sudca 31. marca 2021 rozhodol o samostatnom prejednaní jej veci a jej vylúčení zo spoločnej veci 19592/1. Konanie vo veci 1137/2 stále prebieha.
                                 
                              
                                    30.
                                 
                                 
                                    Rozsudkom odvolacieho súdu v Tunise z 15. apríla 2021 vyhláseným vo veci 29443 bol odsúdený za spreneveru verejných finančných prostriedkov alebo majetku.
                                 
                              
                                    31.
                                 
                                 
                                    Rozsudkom odvolacieho súdu v Tunise z 1. novembra 2018 vyhláseným vo veci 27658 bol odsúdený za spreneveru verejných finančných prostriedkov alebo majetku.
                                 
                              
                                    33.
                                 
                                 
                                    Rozsudkom zo 14. marca 2019 vyhláseným vo veci 40800 bola odsúdená za spreneveru verejných finančných prostriedkov alebo majetku.
                                 
                              
                                    34.
                                 
                                 
                                    Rozsudkom zo 7. januára 2016 vyhláseným vo veci 28264 bola odsúdená za spreneveru verejných finančných prostriedkov alebo majetku.
                                 
                              
                                    46.
                                 
                                 
                                    Rozsudkom súdu prvého stupňa v Tunise z 21. marca 2019 vyhláseným vo veci 41328/19 bol odsúdený za spreneveru verejných finančných prostriedkov alebo majetku.“